Алматыда жыл басынан бері 300-ге жуық адам коронавирус жұқтырған
DATE: 18:07, 27 Маусым 2024 | GMT +5
TITLE: Алматыда жыл басынан бері 300-ге жуық адам коронавирус жұқтырған
URL: https://kaz.inform.kz/news/almatida-zhil-basinan-ber-300-ge-zhuik-adam-koronavirus-zhuktirgan-33ff90/
META: DATE: 18:07, 27 Маусым 2024 | GMT +5
TOTAL WORDS: 114
AUTHOR(S):
TEXT: Департамент мәліметіне сәйкес, соңғы 7 күнде коронавирус жұқтырудың 2 жағдайы тіркелген. Ал 2024 жылдың қаңтар айынан бастап 27 маусымға дейін қала тұрғындары арасында коронавирус инфекциясының расталған 282 жағдайы болған. Оның ішінде 14 жасқа дейінгі балалар арасында – 31 жағдай, жасөспірімдер арасында – 6 жағдай, ересектер арасында – 245 жағдай. - Коронавирус инфекциясын жұқтырудың алдын алу үшін қорғаныс маскаларын қолдану және адамдар көп жиналатын жерлерге барудан және температурасы жоғары науқастармен байланыста болудан бас тарту ұсынылады. Аурудың алдын алу үшін үй-жайларды үнемі желдетіп отыру, дымқыл тазалау, сондай-ақ жеке гигиена ережелерін сақтау ұсынылады. Егер респираторлық аурулардың белгілері пайда болса, маска киіп, дереу медициналық көмекке жүгіну керек, - деді Алматы қаласының Санитариялық-эпидемиологиялық бақылау департаменті басшысының орынбасары Әсел Қалықова
